
LÎ NAVENDA 3 YA KURDÎSTANÊ CÎVÎNEKE 



BERFIREH JI BO SEKRETERE GIŞTI YE PDKIRANE 

HATE LÎDARXiSTÎN 

Roja pêncşem, 

10.04.2008'an, 

Mistefa Hicrî, 

Sekreterê Giştî yê 
PDK îranê di 
seredanekê de ji 
bo Navenda 3 a 
vê partiyê civînek 
tevî nûnerên 
Komîteyên PDK 
îranê li bajarê 
Hewlêr, Soran, 

Kampa Kawe û 
Cêjnîkanê pêk 
anî. 

Di destpêkê 
de 

Mihemedsalih 

Qadirî, endamê Komîteya Navendî a PDK îranê û berpirsê Navenda 3 a Kurdistanê 
bixêrhatina Mistefa Hicrî û endamên vê partiyê kir û piştre daxwaz ji Sekreterê Giştî yê partiyê 
kir ku axavtina xwe pêşkêş bike. 

Mistefa Hicrî bi berfirehî li ser rewşa niha a Komara Îslamî di asta navxweyî û derve de 
axivî û bal kişande ser çalakî û pêngavên erênî yên PDK îranê û kar û xebatên vê partiyê di 
sala borî de û pirsên han bi hûrî û berfirehî ji beşdaran re şirove kir. 

Piştre beşdarên civînê pirs, rexne û pêşniyarên xwe anîne berbas û di dawiya civînê de, ji 
aliyê Kek Mistefa Hicrî ve bersiva pirsiyarên wan hate dan. 



buş: 

“îra 

Çend rojc 


an U E1 Qaîde Gefên Herî Mezin En 
Sedsala Me Ne” 

rojan berî niha Corc Bûş, 


Serok Komarê Amerîkayê li ser rewşa 
îraqê axavtinek girîng kir û îran li rex 
Rêxistina terorîstî a El Qaîdeyê weke 
gefên herî mezin li dijî Amerîkayê di 
sedsala 21'an da da zanîn û got: " Ev du 
alî hêviya têkçûna Amerîkayê di îraqê de 
dikin". 

Serok Komarê Amerîkayê ^berê jî 
ragihandibû ku heke Komara Îslamî li 
dijî armancên Amerîkayê li welatên cîran 
derkeve, ew dê zor û zextê bikar bînin. 

Bûş îranê bi piştgirî ji terorîstên 
hundirê îraqê û xebat ji bo bidestxistina 


çekên Etomî tawanbar kir û got: "îraq niqteya bi hev gihîştina du gef û hereşeyên mezin li dijî 
Amerîka di sedsala me de ne: El Qaîde û îran". 

Herwiha General Dêvîd Pêtrayûs, Fermanderê Hêzên Amerîkayê li îraqê di rapora xwe ya 
hefteya borî ji bo Kongresa DYA'ê de diyar kir ku îranê roleke xirab û têkder di îraqê de 
heye. Wî got, îran terorîstên Îraqî perwerde dike, pere û çek û teqemeniyê dide vyan û 
Pasdarên xwe yê terorîst ji bo xirabkarjyan dişîne hundirê îraqê. Wî dewleta Komara Îslamî 
weke gefeke mezin bo ser ewlekariya îraqê da zanîn û got îran naxwaze aştî, demokrasî û 
ewlehî di îraqê de cihgir be. 

Hevpeyvîna Rojnameya “ROJNAME”, Tevî Birêz Mistefa Hicn, 

Sekreterê Giştî Yê PDK îranê 


Xwendevanên hêja ên Agirî, 
Rojnameya ROJNAME ku li Başûrê 
Kurdistanê diweşe, hevpeyvînek bi 
rêzdar Mistefa Hicrî, Sekreterê Giştî yê 
PDK îranê re weşand, me ji ber 
girîngiya naveroka wê, hevpeyvîn bi 
Kurmancî amade kir. 

Amadekar/Omîd Esxeran 

H in kesan jêve ne ku 
rikeberanêya di navbera 
reformxwaz û kevneparêzan di 

hilbijartina gerra heştemîn a Medîsa 
Şêwara Îslamî a îranê û gişt 
pêkhatiya wê rejîmê de, 
rikeberanêyek rastîn e, her wiha jêve 
ne ku baweriyê ne heke reformxwaz 
biryarder û desthilatdar bin, zirûfa 
siyasî a îranê dê diguhere û heya 
qasekê dê demokratîze be. Bi giştî 
raya we derheq hilbijartina gerra 
heştemîn a Medîsa Şêwra Îslamî di 
îranê de çî ye û hûn rikeberanêya 
navbera reformxwaz û kevneparêzan 
di hilbijartinan de çawa dibînin? 

Di wan heşt gerrên hilbijartinên 
Parleman û her wiha hilbijartinên Serok 
Komariyê de ku ji destpêka desthilatdariya 
Komara Îslamî de hatine meşandin, eva ku 
em gişt xelkê îranê dibînin, eva ye 
hilbijartinek ku em bikarin weke hilbijartina 
rastîn bihesibînin, di tu yek ji şanogeriyên 
han de nehatine birêvebirin, çunku tu yek 
ji merc û pîvanên hilbijartinek azad ku di 
welatên demokratîk de tên meşandin, di 
hilbijartinên han de nahên dîtin. Şêwra 
Çavdêr û betalkirina jêhatîbûna berbijaran 
ji aliyê navenda han ve, di rastî de 
diyarîkirina hin kesan ji bo rejîmê ye ku tu 
ferq û cudahiyek di nava wan de nahê 
dîtin. Eva bi vê wateyê ye ku hemû kesên 
ku nûnerên rastîn ên xelkê ne, berbijariya 
wan tê betalkirin û rejîm desteyek ji wan 
kesan dihêle ku bixwe nasiyarî li ser wan 
heye û hilbijartina wan ji bo rejîmê girîng 
nîn e, encama vê çendê jî yê bûye sedem 
ku roj li pey rojê asta beşdariya xelkê di 
hilbijartinan de kêmtir be. Merema min ji 
kêmbûnê eva nîn e ku Komara Îslamî 
hertim piştî her hilbijartinekê, 
piropagandayek zaf dike û wê serkevtî 
nîşan dide û wiha dide zanîn ku xelk 
pêşwazî ji hilbijartinan dike, bi taybet li gor 
hin zaniyariyên ku gihîştine destê me, di 
Kurdistanê de roj li pey rojê asta 
beşdarîkirina xelkê di hilbijartinan de 
kêmtir dibe. Mînaka herê dawîn hilbijartina 
wê dawiyê a gerra heştemîn a Meclîsa 
Şêwra Îslamî ye, ji aliyekî din ve jî, ji 
destpêkê ve heya niha Reformxwaz di 
îranê de reformxwazên hikûmetî bûne, 
renge serdemê zêrîn yê reformxwazan, 
Parlemana Şeşem be, wê demê Xatemî 



Serok Komar bû ku dezgeha birêvebirin û 
pirraniya Parlemanê jî di destê dewleta wî 
de bû, lê me mêze kir ku tu gavek berbi 
demokrasî û cihgirkirina wê nehate avêtin. 
Wan heta di piropagandayên hilbijartina 
gerra şeşem de jî wiha didan zanîn ku heke 
bigihîjin desthilatê, berî hemû tiştekê dê 
yasaya çapemeniyê ku ji aliyê rejîmê ve bi 
tevahî hatibû sînordarkirin, biguherin, her 
weke ku me dît dema ku hatin ser kar, bi 
fermaneke Xameneyî ku navê wê danîbûn 
fermana hikûmetî, dest ji wî karî hilgirtin 
û ji baskirina vê jî poşman bûn. Lewra em 
dibînin pirsa reformxwazan ku bi serokatiya 
Xatemî hate rojevê, piştî du gerrên çar salî 
a Serok Komariyê, îdî yê gihîşte dawiyê û 
dema vê biser çû. Wate baska han bi kiryar 
nîşan da ku nikare tu guhartinekê ku bi 
qazancê cjelên îranê û demokrasiyê be, di 
Komara Islamî de pêk bîne, nemaze ku 
divêt hemû karek di ^çaroveya yasaya 
bingehîn a Komara Îslamî de were 
encamdan. Eva di demekê de ye ku yasaya 
han bixwe yek ji mezintirîn astengên 
pêşiya demokrasî û azadiyê ye. Lewra min 
jêve ye dawî bi serdemê reformê hatiye û 
kêberkêya di navbera reformxwaz û 
kevneparêzan kêberkêyek nîn e ku bibe 
cihê dilxweşiya xelkê, bi taybetî her weke 
ku em dibînin tu aliyek ligel azadj û bîr û 
rayên cuda û guhartin di Komara Îslamî de 
nîn e. Heke kêberkêyek jî di holê de be, 
zêdetir di nava desthilatxwazan de ye, her 
yek ji bo bidestveanîna desthilata zêdetir 
hewlê didin, ne ji bo azadî, demokrasî, 
mafê neteweyan û nehêlana zilma ku li ser 
gelên îranê tê meşandin. 

Dewletên Yekbûyî ên Amerîkayê 
heya niha jî dijberiya îranê dike û 
digel mana desthilatdariya bi vî awayî 
dijber e, gelo hûn weke PDK îranê ku 
dijberê Komara Îslamî ne, derheq vê 
çendê bi awayekî eşkere pêwendî tevî 
Amerîkayê heye? 

Em weke PDK îranê li ser vê baweriyê 
ne ku em Kurd bi tenê nikarin Komara 
Îslamî yan her hikûmeteke din ku di wî 
welatî de desthilatdar be, bihiloşînin. Bona 
vê çendê me pişt bi du fakteran girê daye: 
a yekem, xebat û tekoşîna xelkê 
Kurdistanê di hundirê welat de, bona vê 
çendê jî em karê organîzasiyon, ragihandin 
û eşkerekirina siyasetên rejîmê dişopînin û 
ya duyem jî eva ye ku ji bo gihîştin bi 


armancen xwe, em hewcedare piştevaniya 
derve ne, piştevaniya han pêkhatî ye ji 
piştgiriya welatên demokrat û pêşverû ên 
cîhanê û yek ji wan Amerîka û renge di 
pileya duyem de jî Ewropa. Bi şopandina 
siyaseta han e ku me mêjdem e pêwendî 
tevî Amerîkayê hebûye û heye. Bi vî awayî 
di warê dîplomasiyê de, em xwediyê 
çalakiyên berçav li Ewropayê ne, eva ji bo 
vê çendê ye ku em bikarin deng û 
daxwazên neteweya xwe bigihîjînin 
navendên biryarder ên cîhanê û ji rêya han 
ve siyaseta partiya xwe bi wan bidin 
nasandin. 

Gelo pêwendiyên ku we tevî 
welatên han hene, bûne sedema 
pêşvebirina hin pirojeyan ku aliyê 
kêm Komara Îslamî di asta hundirê 
welat û herêmê de qels û lawaz bike? 

Ez li ser vê baweriyê me ku Amerîkayê 
heya niha siyaseteke rohn û zelal derheq 
îranê nebûye, eva rast e ku Amerîka hin 
caran ji îranê dixeyide, lê heta niha 
siyaseteke eşkere û ragihandî di holê de 
nebûye ku bo mînak bêje, em dixwazin 
digel îranê wî karî bikin û bernameyekê 
bona vê çendê dabirêjin, lewra di vê 
çarçoveyê de, min jêve ye ne tenê partiya 
me, belku hindî ku ez dizanim Amerîka tevî 
tu yek ji partiyên opozîsyon ên îranê 
pêwendiyek wisa tune ye ku digel wê de 
bername û pirojeyan dabirêje, ev 
pêwendiya ku me heye zêdetir 
pêwendiyekî siyasî û^ jihev têgihîştin e 
derheq zirûfekê ku di îran û Kurdistanê de 
heye. 

Di êrîşa leşkerî a Aemerîka bo ser 
Efxanistan û îraqê de, wiha dihat 
texmînkirin ku Amerîka dê heyamekî 
kurt piştî şerê îraqê, êrîşa leşkerî bike 
ser Iranê, lê piştî bûyerên 
pêwendîdar bi êrîşên han ve, texmîna 
han lawaz bû. Balansa hêzan di 
herêm û cîhanê de, bandor li ser 
betalkirina raya han hebûye. Bi 
liberçavgirtina zirûfa han, êrîşa 
Amerîka bo ser îranê heya çi qasekê 
nêzî rastiyê ye? 

Bi qasê ku me hay ji siyasetên 
piropagandayî ên Amerîkayê heye û ji 
destpêkê ve ku me eva şopandiye û di 
pêwendiyên ku me tevî wan hebûne, tu 
demekê me hajê nebûye ku bernameyeke 
wiha di holê de be ku ji rêya bejahî ve 
êrîşê bikin ser îranê û modela Efxanistan û 
îraqê di îranê de jî bimeşînin. Li vir ez 
naçim ser sedemên vê çendê, renge 
derfetek zêdetir bixwaze, lê eva ku heya 
niha di holê de bûye, êrîşek berfireh bo ser 
navendên leşkerî ên îranê bûye, bi 
awayekê ku hin navendên stratejî, aborî, 
leşkerî û rêyên pêwendian bi tundî 
bombebaran bike û zirarek mezin lê bike. 
Hetanî sala derbasbûyî egera han di rojevê 
de bû, lê her weke ku we jî îşare pê kir, 

pirsa balansa hêz di herêmê de û ji bilî vê 
çendê, ez pirsa zêdebûna buhaya petrolê û 
hin fakterên din jî jê zêde dikim, bûn 
sedem ku Amerîka heya niha jî qala êrîş bo 
ser îranê neke û egera vê çendê jî heya ku 
ji holê rabe. Min jêve nîn e Amerîka di 
zirûfekê wilo di Rojhilata Navîn de bixwaze 
karekî wiha encam bide, çunku di rewşeke 
wiha de, arîşeyên vî welatî û hevalbendên 
wî zêdetir dibin. Diyar e Amerîka weke yek 
ji welatên 5+1 hewlê dide ji du rêyên 
haydan û cezakirin ên Konseya Ewlekarî ya 
Neteweyên Hevgirtî ve îranê mecbûr bike 
ku dest ji zengînkirina Uraniyûmê hilgire û 
bi wî awayî gefa li ser xwe û bi giştî cîhanê 
ji holê rake. Siyasetek ku Amerîkayê niha 
girtiye pêşiya xwe, ji aliyekê ve haydana 
îranê ye ji bo diyalogê û ji aliyekî din jî 
weke ku min got cezakirina wî welatî ye. 
Her weke ku me heyamekê berî niha dît 
biryara sêyem a Konseya Ewlekariyê li dijî 
îranê derçû ku Amerîkayê rolek berçav di 
vê derheqê de lîst. 

Niha di Rojhilata Navîn de 
pêvajoya demokratîzekirina 

pêkhatiyên siyasî di jordeçûn û 
jêrdeçûnê de ye, em wiha bihesibînin 
ku pirojeya han heya astekê 
berbipêşve çû ku Komara Îslamî 
neçar bike di hundirê xwe de 
guhartinên demokratîk encam bide û 
zirûfek wilo were holê ku hewce be 
tevî Opozîsyonê danûstandinê bike, 
hûn weke PDK îranê heya çi qasekê 
amade ne tevî Komara Îslamî gotûbêj 
û danûstandinan bikin? 

Her çend ku dibêjin di siyasetê de tu 
tiştek nemimkûn tune ye, lê di rastî de me 
bi liberçavgirtina nasiyariyek ku ji Komara 
Îslamî heye û azmûnek ku tevî wê rejîmê 
hatiye destê me, em hatine ser vê 
baweriyê ku rejîma Komara Îslamî bi tu 
awayekê tevî merc û pîvanên demokratîk 
nahê û nikare ber bi guhartinên 
demokratîk here. Sedema vê çendê jî 
vedigere ser vê rastiyê ku demokrasî di 
civak yan desthilata demokratîk de ber bi 
pêşve diçe, rejîmek ku xwe weke nûnerên 
Xwedê dihesibîne û jêve ye kar û xebatên 
wê, ji esman ketin û hêjayî destêwerdanê 
nîn in, li vir demokrasî tiştek nîn e ku were 
hizrandin. Derheq vê çendê, ji bilî îranê, 
welatên din jî hene ku nekarîne tevî 
demokrasiyê ber bi pêşve biçin, ji bo vê 
çendê em dikarin Kureya Bakûr weke 
mînak bînin ku niha jî her di çarçoveya 
îdeolojîk a xwe de maye. Berê jî Yekîtiya 
Soviyetê hebû ku nekarî tevî demokrasiyê 
bijî, her wiha welatên Kûba û Taliban ku 
derfeta encamdana guhartinên demokratîk 
di rejîmên han de nîn e. Komara Îslamî jî 
yek ji wan sîstemên îdeolojîk e ku nikare 
ber bi guhartinên demokratîk here, lewra 
her di wî şeklî de dimîne û di nav û derveyî 
welat de roj li pey rojê xirabtir dibe. 

Derheq demokratîzekirina herêmê ji 
aliyê Amerîkayê ve, em li ser vê baweriyê 
ne ku Amerîka hewlê dide hin guhartinan 
di herêmê de pêk bîne. Dema ku yek du 
salan berî niha gelaleya Rojhilata Navîn a 


Mezin anî holê, me pêşbîniya vê çendê 
dikir ku ew nikarin gelaleya han bilez 
berbipêşve bibin. Lê min jêve ye gelaleya 
han hêj mîna xwe maye, renge bi awayekî 
lezgîn berbipêşve neçe, çunku pirsa 
demokratîzekirina Rojhilata Navîn ji bilî vê 
çendê ku bi qazancê xelkê vê herêmê û bi 
taybetî gelên bindest ên herêma han e, her 
wiha bi qazancê Amerîkayê ye ku herêma 
han navçeyek demokratîk be, lewra 
Amerîka ji bo vê armancê hewl û cehda 
xwe dide. Derbarê rûniştina me tevî 
Komara Îslamî a îranê, tevî vê çendê ku 
em weke partiyek siyasî aştîxwaz in û me 
bawerî bi vê çendê heye ku arîşe û 
pirsgirêk tenê ji rêya danûstandin, gotûbêj 
û bi awayeke aştîxwazane çareser dibin, lê 
mixabin em Komara Îslamî a îranê di vê 
çarçoveya fikrî de nabînin ku bi 
çareserkirina pirsgirêkan ^ amadeyî 
gotûbêjan be. Heke Komara îslam di hin 
qonaxan de amadeyî diyalog û gotûbêjan 
e, armanca wê ne çareserkirina pirsgirêkan 
e, belku dixwaze pirsan ji bo qazanc, vêc û 
siyaseta xwe berbipêşve bibe. Mînaka herî 
baş bona vê çendê doza Etomî a wî welatî 
ye ku çendîn sal e didome. Derheq vê 
pirsê, welatên 5+1 berdewam 
danûstandinan tevî wî welatî dikin, lê her 
weke ku em mêze dikin di heyama wan 
çend salên bihurî de, serbarê vê çendê ku 
sê biryarnameyên cezakirinê ji aliyê 
Konseya Ewlekarî a Neteweyên Hevgirtî li 
dijî wî welatî hatine pesendkirin, hêj ew 
rejîme li ser siyasetên xwe biîsrar e. Lewra 
ez li ser vê baweriyê me ku rûniştin û 
diyalog tevî Komara Îslamî bêfêde ye û tu 
destkevtek nabe, her çend ku me weke 
PDK îranê di qonxekê de eva ceribandiye û 
di pêxema siyaseta xwe a aştîxwazane de 
nirxek zaf daye û weke ku hûn jî dizanin 
Dr. Ebdulrehman Qasimlo, Sekreterê Giştî 
yê partiya me di vê pêxemê de şehîd bû. 
Em niha gihîştine vê qîmê(qenaet) ku 
Komara Îslamî bi tu awayekê tevî 
danûstandin û diyalogê nîn e û naxwaze ku 
arîşeyên xwe ji vê rêyê ve çareser bike. Em 
ne hêvîdar in jî ku rojek ji rojan bona 
çareserkirina pirsgirêkan tevî Komara 
Îslamî danûstandinan bikin. 

Piştî hin cudabûn û veqetiyanên 
ku di nava partiyên Rojhilatê 
Kurdistanê de hatin holê, nêrîn û 
dîtinek li ser partiyên han çêbûye ku 
bi awayekê yê bûye sedema 
bêhêvîtiyê. Bêhêvîbûn bi wateyekê ku 
gellek zehmet e ji bo berbirûbûn tevî 
Komara Îslamî partiyên han bixwazin 
hevalbeniyekê bihev re pêk bînin. 
Hûn çawa pirsa han dinirxînin? 

Cudabûna hin deste û girûpan ji 
partiyên Rojhilatê Kurdistanê û pêkanîna 
partiyên nû, pirsek nû nîne û her taybetê 
Rojhilatê Kurdistanê jî nîn e. Di her 
civakekê de ku diyalog, gengeşe û nîqaş 
hebe, pirsa han rû dide û em rojane di 
cîhanê de jî şahîdê vê çendê ne. Diyar e 
partî li ser rêkevtinê ava dibin, wate 
desteyek ji mirovan li dor hin bername û 
bîr û rayên hevbeş kom dibin, dema ku 


cudahî di bîr û rayên wan de pêk tê, 
jihevcudabûn jî tiştekî normal e, min jêve 
ye cudabûn demekê cihê bêhêvîtiyê ye ku 
ew desteya ku cuda dibin, dest ji xebatê 
berdin, hekene avakirina partî û saziyên 
din û xebat bona jiholêrakirina dîktatorî û 
gihîştin bi azadiyê, nabe sedema 
bêhêvîbûnê. Gelê Kurd ne li Rojhilatê 
Kurdistanê û ne jî li parçeyên din yên 
Kurdistanê nabe bi vê çendê bêhêvî bin, ji 
aliyekî din jî eva rast e ku cudabûnên niha, 
heya qasekê asteng û girêpêçk li hember 
hevgirtin û xebata partiyên Rojhilatê 
Kurdistanê çêkirine, lê eva bi vê wateyê 
nîn e ku arîşeyên han hetanî dawiyê weke 
xwe dê bimînin. Ez li ser vê baweriyê me, 
zirûfa me a niha, ji zirûfa me ya destpêka 
hatine ser kar a Komara Îslamî xirabtir nîn 
e. Me wê demê bi hevkarî û hevdengiya 
pirraniya partî û aliyên siyasî ku wê demê 
di îranê de hebûn û gellek belavwelatir ji 
niha bûn, karî desteya nûneratî a gelê Kurd 
pêk bînin û tevî Komara Îslamî bikevin 
danûstandin û diyalogê. Wê demê bi bîr û 
rayên^ cuda, ji Komonîstên tundrew ve 
heya Îslamî û Demokratan, me karî di bin 
çetra desteya nûneratî a gelê Kurd de kom 
bin û nêrîna xwe ji Komara Îslamî re bidin 
zanîn. Mixabin her çend ku danûstandinên 
han tu encamek jê neket, lê mînakek bû 
bona vê çendê ku partiyên Kurdî dikarin 
bihev re bicivin û xebata hevbeş bimeşînin. 
Ji bilî vê çendê jî, me sê salan berî niha 
hewl da ku tevî neteweyên din yên îranê 
weke Ereb, Belûç, Turk û Turkmen ku ew jî 
weke me di bin zilm û zoriyê de ne, 
hevdengiyekê pêk bînin ku bixweşî ve em 
di vê xebata xwe de serkevtî bûn. Di 
destpêkê de me bi hevkariya heft saziyan 
karî Kongireya Neteweyên îrana Federal 
ava bikin ku heya niha partiyên beşdar di 
vê kongireyê de yê gihîştine 15 partiyan ku 
di nava wan de aliyê kêm sê partiyên Kurdî 
bihev re hevkar û hevarmanc in, çima em 
nikarin tevî partî û saziyên din ên Kurdî 
bona xebata hevbeş rêk bikevin? Ger wiha 
bû eva ne cihê bêhêvîbûnê ye, belku em 
gellek bi vê çendê hêvîdar in. Em bixwe 
hewlê didin ku bikarin piştî cudabûnên 
han, zirûfê aram bikin û etmosferek siyasî 
a normal bînin holê, em dixwazin gavan 
bavêjin û hevgirtinekê bînin rojevê. Min 
jêve ye di dema xwe de, dê zirûfek baş ji 
bo vê çendê were holê, niha em hemû di 
armancên xwe de hevbeş in, armanca me 
hemûyan hiloşandina Komara Îslamî û 
avakirina sîstemek demokrat û federal e ku 
bikare mafê neteweyên îranê garantî bike. 
Li gor nasiyariyekê ku min ji partiyên 
opozîsyon ên Rojhilatê Kurdistanê heye, 
dijberiyek wiha a siyasî mêze nakim ku 
nehêle em bihev re xebatê bikin, ji bilî hin 
partiyên komonîst ku gellek kin in û nahên 
berçav, saziyên din ên Kurdî di çarçoveyek 
siyasî û fikrî a wekhev de ne, lewra 
hevgirtin ne tenê nemimkûn e, belku gellek 
jî mimkûn e. 



a 

teqînag mayînan di îranê de ne. 

Li gor serhejmariyan, ji sedê 78 a 
bûyerên teqîna mayînan dibin sedema 
kuştin, nivîşkanbûna mirovên gorî û nêzîk 
bi 38 ji sedê a goriyên mayînan bi sedema 
nebûna îmkanatên pijîşkî û tendurustiyê 
yên beriya çûn ji bo nexweşxaneyê jiyana 
xwe ji dest didin. 

Wezareta Parastina Komara Îslamî a 
îranê ku erkê paqijkirina zevî û erdê 
mayînrêjkirî ên îranê li stû ye, hemû salekê 
qewl û soza nehêlan û ji holê rakirina 
mayînan di van 5 parêzgahên îranê de 
dide, lê em dibînin ku piştî bihurîna 17 
salan ji dawîhatin bi şerê îran û îraqê re, 
hêj mayînên çandî ên nava zevî, zozan, 
çiya û wd... ên Kurdistana îranê bi cih 
mane û ji bilî têkdan û tevlihevkirina 
jîngeha Kurdistanê ê bûye sedema 


bêewlehî û pêşneketina Kurdistanê di warê 
aborî de û berdewam zirar û xisarên mezin 
ên malî (dirav) û canî çê dibin û roj nine ku 
em nûçeyê mirin û kêmendambûna 
kasibkar, têledar, jin, zarok, ciwan, cotkar 
û zehmetkêşên Kurdistanê nebihîsin. 

Gumanek ku kiryar û çalakiyên kêm û 
bertesk ên organ û dezgehên vê rejîmê li 
dor paqijnekirina mayînan ji mirov re 
derdixe holê eva ye^ ku gelo tu bêjî, 
rayedarên Komara Îslamî ji ber ku 
pirraniya cih û deverên mayînrêjkirî ên 
Rojavayê îranê ku neteweyên Kurd, Ereb û 
Azerî lê dijîn, bi taybet 4 Parêzgeh ji wan 
pênc Parêzgehên ku mayînên çandî têde 
hene, kurdakincî ne, di çarçoveya polîtîka 
serkut û çewisandina li dijî neteweyên 
îranê pêk neînin û ev arîşe û xetera mezin 
bêçareserî hêlaye û tu gaveke hewce û 
bibandor jê re naavêje?! Di halekê de, 
heke ev pirsgirêka çendîn salî a ku 
berengar û berbirûyê xelkê van 5 
parêzgehane bûye û rojane canê çend 
hemwelatiyên sivîl û bêguneh distîne, ger li 
hinek cih û navçeyên din ên îranê biban, di 
demeke kurt û kin de dê bihata 
çareserkirin û mayîn dê bi tevahî bihatana 
paqijkirin... . 


Mayîn Dijminên Nivistî Ên Mirovan 


Azad Kurdî 

azadkurdi@hotmail.com 

oja 4'ê Nîsana 2008'an, sêyemîn 
salvegera diyarîkirina Roja Cîhanî a 
Hişyarkirin derheq Mayînan û 

Piştgirî ji kar û Çalakiyên Mayînên Dijî Kes 
e, di sala 2006'an de, Rêxistina Neteweyên 
Yekbûyî ev gava mirovî û berpirsiyarane bi 
armanca nehêlan û ji holê rakirina mayînên 
çandî di cîhanê de avêt. Ev roje bi 
pêşniyara welatên endam di 
Peymannameya Navneteweyî ya 
Qedexekirina Mayînên Dijî Kes, naskirî bi 
Peymanameya Otawa hate rojevê ku 
niha hejmara welatên endam ên wê 
paymannameya cîhanî gihîştiye 158 
welatan. 

Mekanîzma herî baş ji bo çareseriya vê 
pirsgirêka mezin a cîhanî, meşandina 
bername û armancên Peymannameya 
Otawayê ye, nemaze di wan welatan de ku 
qasê herî zêde mayîn û teqemeniya 
paşmayî a şeran tê de heye. Ji ber ku ev 
peymanname berhemanîn, çêkirin, 
veguhastin û bikaranîna mayînên dijî kes 
qedexe kiriye û bona jinavbirin û hilgirtina 
mayînên binerd ên paşdemayiyên şeran bi 
awayên cur bi cur piştgirî û alîkariya wan 
welatan dike ku mayîn tê de zaf in. 

Bi henceta vê roja cîhanî, Neteweyên 
Yekbûyî raporek weşand û bal kişande ser 
vê yekê ku di sala 2007'an de, 6 hezar kes 
bi sedema teqîna mayînan bûne gorî. RNY 
di rapora xwe a îsal de balê dikişîne ser vê 
yekê jî ku serbarê vê çendê ku bizaveke 
mezin a alîgirên mafê mirovan û navend û 
rêxistinên aştîxwaz û mirovhez û herwiha 
saziyên nedewletî ji bo vê pirsgirêka 
navneteweyî di seranserê cîhanê de daye 
destpêkirin, lê hêj mayînên dijî kes û 
bikaranîna wan arîşe û pirsgirêkeke 
navneteweyî ye û destnîşan dike ku 
mayînên sererd û binerd di salê de dibin 
sedema kuştin û siqetbûna zêdetirî 20 
hezar kesan û aliyê kêm yek ji pênce a van 
goriyane zarok û jin in ku piraniya wan 
xelkê sivîl pêk tînin. 

Di seranserê cîhanê de hebûna 
mayînên neteqiyayî ê bûye kirîz û qeyranek 
navneteweyî. Hebûna mayînan li zêdetirî 
80 welatên cîhanê yê bûye sedema vê 
çendê ku bi milyonan, jin, zarok, kur û keç 
li tirsê jidestdana jiyana xwe an beşek ji 
laşê xwe, tûşî tirs û nigeraniyeke xurt û 
berdewam dibin û bi vê sedemê ve kar û 
jiyana wan bikeve xeter û tehlîkeyê û heta 
ziyan û xisarên zaf ji bo beşên cotkarî, 
tendurustî, perwerde, bazirganî, 
sermayedanîna navxwe û derve û wd... a 
welatan dide. 

Di nava welatên cîhanê de, Mîsr bi 
hebûna zêdertirî 23 milyon mayînan li 
pileya yekem û îran bi 16 milyon mayînên 
neteqiyayî li pileya duyem û welatên 


Efxanistan, îraq, Angola û Çînê bi 10 
milyon mayînan di pileya sêyem a cîhanê 
de cih girtine. Rapor vê yekê didin 
xuyakirin ku nêzîk 110 milyon mayîn li 
zêdetirî 80 welatên cîhanê de hatine 
çandin an bikaranîn ku salane dehan hezar 
mirov dibin goriyên wan. 

Her wekî me li ser qala vê çendê kir, 
îran bi 16 milyon mayînan, duyemîn welatê 
cîhanê ye ku herî zêde mayînên çandî tê 
de hene û çendîn sal e ku ev qasa mayînan 
wekî xwe mane, kêm nekirine. 

Hebûna vê hejmara mayînan di îranê 
de vê rastiyê diselimîne ku desthilatdarên 
Komara Îslamî tu gaveke hewce û micid 
bona hilgirtin û paqijkirina mayînan 


neavêtine. Yanî para Iranê 16 ji sedê a 
hejmara mayînan di cîhanê de ye, teqîna 
her mayînekê dibe sedema kuştin û 
jidestdana laşê mirovekê yan çend kesan 
ku eva bi xwe tirajîdiyek e. 4 parêzgehên 
Kurd ên Kurdistana Rojhilat (Azerbaycana 
Rojava, Kurdistan, Kirmaşan û îlam) tevî 
parêzgeha Xozistanê -piraniya akinciyên vê 
Ereb in- hejmara herî zêde a mayînên 
çandî ên dijî kes û madeyên neteqiyayî ên 
îranê li xwe girtine. Bi awayekê ku çar 
milyon hektar ji zeviyên van 5 parêzgehane 
û herêmên din ên tixûbê Rojavayê îranê bi 
mayînên çandî hatine pîskirin. 70 ji sedê a 
16 milyon mayînên li îranê li 4 Parêzgehên 
Kurdistan û Xozistanê ne. Mixabin 
serhejmariyeke rast li ser qasê kuştin û 
nivîşkanbûna goriyên mayînan di îranê de 
tune ye, lê rêxistinên parêzerên mafê 
mirovan û saziyên nedewletî basa vê yekê 
dikin ku di wan 5 parêzgehan de ku çar ji 
wan Kurdistanî ne, rojane 2 heta 3 kes tên 
kuştin. Pirraniya van mayînane di encama 
8 sal şerê malwêranker yê navbera îran û 
îraqê(1980-1988) de hatine çandin, lê tişta 
ecêb û balkêş eva ye ku îsal 17 sal ji wî 
şerî derbaz dibe, lê hêj em rojane şahidê 
mirin û birîndarbûna çend mirovan ji rêya 

Komkujiya Gêçê 


Azad Kurdî û Elî Munezemî 


D îroka netewa Kurd rastî zilm, 
zordarî, malwêranî, qirkirin û wd 
hatiye. Ev kiryar pirranî ji aliyê 

hakimên dagirker û dijminên gelê Kurd û 
dûr ji hemû pirensîpeke exalî û 
mirovahiyê li dijî gelê me hatine 
meşandin. Di dîroka 29 sal 
desthilatdariya rejîma Komara Îslamî a 
îranê de, em şahidê dehan cinayet û 
komkujiyan li dijî gelê Kurd di vî parçeyê 
Kurdistanê de bûne. Wekî Qarnê, 
Qelatan, Xelîfan û dehan nimûneyên 
din... Di vê nivîsarê de, em dê lênihêrînê 
li ser aliyên cuda cuda yên komkujiya 
gundê Gêçê bikin ku bi kêmî di 
medyayên Kurdî de hatiye baskirin. 

26 salan berî niha û di destpêka 
Bihara sala 1361'an a Rojî (Adara 
1982)an de, anku roja 2'ê Xakelêweya 

wê salê, cinayetek 
hov û nemirovane a 
din li dijî gelê Kurd 
li Rojhilatê 

Kurdistanê ji aliyê 
desthilatdarên taze 
bidesthilatşihîştî ên 
Komara Islamî a 
îranê ve hate 
meşandin. Gundê 
Gêçê li devera 
Soma Biradost a 
bajarê Urmiyê di 
wê rojê de bû 
armanca êrîşa 
hêzên kurdkuj ên 
rejîma Xomeynî. 

Xelkê Gêçê 
cotkar û pezdar in û 
navçeyek bi tavahî 
çiyayîn e û xweza û 
hewayeke pirr xweş 

û dilhebîn heye. Ji aliyê Rojhilat ve bi 
Çiyayê Şêx Bazîdê Bestamî, ji aliyê 
Rojava bi gundên Gunbed û Cilqiran, ji 
aliyê Bakur bi gundê Bawan re û Başûr jî 
tevî gundê Heleqoşê re cîran e. Ji qedîm 
zeman ve, xelkê vî gundî bi welatparêzî û 
azadîxwazî û wekhevxwaziyê bi nav û 
deng bûne. Bi taybet piştî ku Komara 
Îslamî desthilat bi destve girt, gellek 
fidakarî û gorî dane. Çendîn şehîd 
pêşkêşî tevgera azadîxwaziya Kurd li 
Rojhilatê Kurdistanê bi serkêşiya PDK 
îranê kirine. Çendîn caran gundên wê 
herêmê û nemaze gundê Gêçê ji aliyê 
hêzên Komara Îslamî rastî êrîşên esmanî 
û bejahî hatiye û dehan kesên sivîl û 
bêguneh bi taybet jin û zarok şehîd û 


birîndar bûne. Herwiha gellek xisar û 
ziyan heta niha gihîştine gundiyên xizan, 
destkurt û kêmdahat ku bi ked û 
zehmetek zaf debara jiyana xwe 
dikirin/dikin. 

Gêçê herdem melbendeke 
Pêşmergehezker û demokratperwer 
bûye, ji ber vê yekê berdewam ketiye 
ber ker û kîna rayedarên azadîkuj ên 
Hikûmeta Îslamî a Xomeynî. Piştî şerê 
giran yê Pira Cohniyê di 
02.01.1362(1983)'an de ku gundê Gêçê 
şahidê êrîşa herî xurt û hovane a 
topbaran^ û katyûşabarana Pasdarên 
Komara Îslamî bo ser hemwelatiyên sivîl 
ên vî gundê bakurê Kurdistana îranê bû. 

Seet nêzîk 4 heta 5:30'ê serê sibê a 
roja 02.01.1982'an bû - seetek beriya ku 
roj bihelêt û stêrk di esman de nemînin - 
ku hêzên Sipaha Pasdaran bi alîkariya 
hinek kirêgirtiyên xwe ji aliyê Rojhilat 
(Çiyayê Şêx Bazîd) û dundên Şikeftik û 


Sofî Kanûn ketin nava gund û di 
destpêkê de mala Şehîd Ehmed 
Muceredî ku weke nexweşxane ji bo 
dermankirina Pêşmerge û şervanên 
Kurdistanê mifah jê dihat wergirtin, hate 
dagirkirin û piştre Idrîs Muceredî ku li ser 
sicac jimêja sibê dikir tevî xortê wî bi 
navên Cergez (1341), Idrîs û 
Pêşmergeyek bi navê Hişmet Xîzî wekî 
rehîn girtin. Di wan deman de bû ku 
Şehîd Siltan Seîdî - Pêşmerge bû - kurê 
Ehmed, jidayîkbûyiyê sala 1313'an bi 
êrîşa Pasdarên rejîmê bo ser gund dihese 
û bi dengeke bilind gazî ji gundiyan dike: 
"Ey gundîno rabin, îro roja mêratiyê 
ye..". Bi deng û hawara wî şer û pevçûn 
dest pê dike. Di encama şer de, 13 kes ji 


xelkê gundê Gêçê hatin kuştin û ji bo 
xwestekên neteweyî û berevanî ji şeref û 
heysiyeta xwe bûne gorî û jiyana xwe ji 
dest dan. Xincî Pêşmergan ku di vê 
bûyerê de şer kirin, gundî bêy ku şer 
bikin, hemû di malên xwe hatin 
derêxistin û piştre jî hatin gulebarankirin. 

Lê xala balkêş û ecêb, awayê 
Şehîdkirina gundiyan bi destê Pasdarên 
Komara Îslamî a îranê bû, piştî ku çend 
kes ji gundiyên sivîl û bêguneh bi rehîn 
tên girtin, bê tu pirs û bersivek û heta 
dadgeh û mehkemeyek tên 
gulebarankirin ku eva ji hemû exlaq û 
pirensîpeke mirovî bi dûr bû û ev 
cinayeta Pasdaran weke yek ji 
komkujiyên li dijî gelê Kurd tê hesibandin 
ku di karnameya xwe ya tejî cinayet û 
mirovkujiya bê xal û xerez a welatiyên 
sivîl tomar kirin. Pirraniya Caş û 
kirêgirtiyên ku di wê komkujiyê de 
alîkariya Pasdarên dagirker kirin, 
kirêgirtiyên Gagarî, Mistefa kurê Emê û 
Gorsêl bûn. 

Kesên ku di wê komkujiyê de jiyana 

xwe ji dest dan bi vî 
awayî bûn: 

1. Ehmed 
Muceredî, kurê 
Mihemed, 

jidayîkbûn: 1284, 

sivîl û cotkar, zewicî 
û xwediyê 8 zarokan, 
awayê Şehîdkirinê: 
îdam bi rêya 

gulebarankirinê. 

2. Riza Xelîlî, 

kurê Îbrahîm, sivîl û 
cotkar, zewicî û 

xwediyê 8 zarokan, 

awayê Şehîdkirinê: 
îdam bi rêya 

gulebarankirinê. 

3. Ebdulrehîm 
Mistefayî, kurê 
Rostem, jidayîkbûn: 
1333, sivîl û cotkar, 

zewicî û xwediyê 3 zarokan, awayê 
Şehîdkirinê: îdam bi rêya 

gulebarankirinê. 

4. Kemal Mistefazade, kurê Esed, 
jidayîkbûn: 1337, Xwendekar, nezewicî 
bû, awayê Şehîdkirinê: îdam bi rêya 
gulebarankirinê. 

5. Cergez Muceredî, kurê Ehmed, 
jidayîkbûn: 1341, Xwendekar, nezewicî 
bû, awayê Şehîdkirinê: îdam bi rêya 
gulebarankirinê. 

6. Cehangîr Mihemedî, kurê 
Ebdula, sivîl û cotkar, zewicî û xwediyê 
12 zarokan, awayê Şehîdkirinê: îdam bi 
rêya gulebarankirinê. 

7. Esed Mistefazade, kurê îsa, sivîl 
û cotkar, zewicî û xwediyê 11 zarokan, 


Dîmenek ji gundê Gêçê 

awayê Şehîdkirinê: Idam bi rêya gulebarankirinê. 

8. Heqî Seîdî, kurê Elîriza, jidayîkbûn: 1336, 

Pêşmerge, zewicî û xwediyê 3 zarokan, awayê 

Şehîdkirinê: şer û pevçûn. 

9. Mehmûd Husênzade, kurê Riza, jidayîkbûn: 
1336, sivîl û cotkar, zewicî û xwediyê 3 zarokan, awayê 
Şehîdkirinê: îdam bi rêya gulebarankirinê. 

10. Siltan Seîdî, kurê Ehmed, jidayîkbûn: 1313, 

Pêşmerge, zewicî û xwediyê 10 zarokan, awayê 

Şehîdkirinê: şer û pevçûn. 

11. Idrîs Muceredî, kurê Ehmed, jidayîkbûn: 1325, 

Pêşmerge, zewicî û xwediyê 6 zarokan, awayê 

Şehîdkirinê: Di şer de êxsîr hate girtin û piştre îdam 
kirin. 

12. Îbrahîm Ehmedî, kurê Casim, jidayîkbûn: 
1333, sivîl û cotkar, zewicî û xwediyê 3 zarokan, awayê 
Şehîdkirinê: şer û pevçûn. 

13. Mihemed Dîrînî, kurê Omer, jidayîkbûn: 1309, 
Pêşmerge û xelkê gundê Golegeniyê, zewicî û xwediyê 
11 zarokan, awayê Şehîdkirinê: şer û pevçûn. 

Ji bilî Şehîdên ku li jor navê wan hate baskirin, 
hêzên rejîmê 35 kesên din digirin û rapêçî girtîgeha 
Navnendî a bajarê Urmiyê dikin û bi xurtî tên 
îşkencekirin, ji ber îşkenceyên hovane welatiyek bi navê 



Şekûr Ehmedî birayê Şehîd Ibrahîm Ehmedî di bin 
îşkenceyan de aqilê xwe ji dest da, dîn dibe û heta 
dawiya jiyanê di dînatiyê de jiya. Di nava 13 Şehîdên 
komkujiya gundê Gêçê de, Şehîdanên nemir: Siltan 
Seîdî, Mihemed Dîrînî, Idrîs Muceredî û Heqî 
Seîdî endam û Pêşmergên PDK îranê bûn ku tenê 
tawan û sûça wan, azadîxwazî û daxwaza maf û 
hiqûqên mirovî û demokratîk ên neteweya Kurd li 
Kurdistana Rojhilat bûn. Şehîdê herî dawî yên vî gundî 
jî, Cimşîd Kamran, Pêşmergeyekî çeleng û jêhatî yê 
PDK îranê bû ku piştî dîlgirtinê, sala 1989'an II girtîgeha 
bajarê Urmiyê hate îdam û Şehîdkirin. 

Piştî vê bûyerê jî gundê Gêçê gellek caran kate ber 
êrîşa helîkopter û topbarana Pasdarên kurdkuj ên 
Komara Xomeynî û ziyan û xisarên zaf digihîjandin 
xelkê vî gundî. 

Di 26'mîn salvegera komkujiya xelkê gundê Gêçê de 
em dibêjin: Nav û bîranîna van Şehîd û goriyên 
serbilind dê herdem di dîroka tejî rûmet û şanazî a 
xebata azadîxwaziya Kurdistanê de zindî û bilind bimîne 
û ji aliyekî din, bûyera han weke xaleke reş û tarî û 
hovane di karnameya tejî cinayet û kurdkujiî a Komara 
Îslamî a îranê de bimîne û dê rojek were ku rêveber û 
encamderên vê komkujiyê li hember mehkemeha heq, 
edalet û azadiyê bersivder bibin... . 


Şiroveya Peyvên Siyasî 


Berhevkar: Omîd Esxeran 


omid_anbi@yahoo.com 


Olîgareşî “Oligarchy” 



êgiha Olîgareşiyê ji peyva Yûnanî a Olîgariyayê hatiye 
wergirtin û tê wateya desthilatdariya taqimek biçûk ji texa 
dewlemend û desthilatdar ên nava civakê. Peyva han di 

pirraniya zimanên Ewropayî de tê bikaranîn û ji desthilatdariya 
siyasî û aborî a girûpek biçûk ji dewlemend, qiral, kedxwar û 
desthilatdaran pêkhatî ye û weke şeklek ji desthilatdariya 
kedxwaran tê hesibandin. 

Sîstema han di qonaxên cur bi cur ên aborî û civakî(koyledarî, 
feodalî û sermayedariyê) de hebûye ku tê de komek biçûk lê zordar 
û xwedî desthilat, serwerî bidest ve digirtin û desthilahata xwe bi 
ser gelên bindestê xwe de, dimeşandin. 

Di warên aborî, siyasî û civakî de hin caran peyva Olîgareşiya 
Darayî tê mêzekirin. Olîgareşiya Darayî tê wateya serweriya aborî û 
siyasî a girûpek kin ji sermayedarên mezin û xwedî heyîn ku bi 
kiryar xwediyên monopolên pîşesazî û bankî ne û dest bi ser gişt 
beşên sereke ên aborî de girtine. Bi vî awayî Olîgareşiya Darayî a 
qonaxa Împeryalîzmê weke qonaxa herî bilind û geşekirî a 
sermayedariyê tê hesibandin. Olîgareşiya darayî bi maneya zalbûna 
aborî û siyasî a hejmarek ji sermayedarên mezin e ku li serdemê 
Împeryalîzmê de serî hildan, dema ku hejmarek biçûk ji monopolên 
mezin bi ser gişt navendên giring ên aborî û heyînê de, zal dibin. Di 
encama vê çendê de, tevlîhevbûna sermaya pîşesazî û heyîna 
bankên monopolkirî(sermayeya darayî) tê holê. 

Bo mînak li Dewletên Hevgirtî ên Amerîkayê, hejmarek gellek 
kêm ji monopolên bihêz ên darayî weke Morgan, Dopen û Rokfler 
desthilatdariyê bi ser aborî û siyaseta wî welatî de dikin. Di wî 
welatî de, eger çi evana ji 9 girûpan zêdetir nîn in, lê bi 60 
malbatên mezin tên nasîn ku desthilata tim beşên sereke ên aborî, 
siyaseta navxweyî û derve, dezgehên ragihandinê, zanîngeh, sazî û 
navendên dewletî, teknîkî û wd... di destê wan de ye. 

Li welatê Fransayê, Olîgareşiya han bi 200 malbatan hatiye 
nasîn ku sermayeyên monopolkirî, bank û pîşesaziya welat bidestve 
girtine. 

Olîgareşiya darayî ji bo misoger û ewlekirina serweriya xwe, ji 
alav û şêwazên cur bi cur mifahê distîne û bi sedan dezgeh û tayên 
mezin û kompaniya bi navên cur bi cur ava dike û bi hevbeşî tevî 
dezgenên din û kirîna beşan, çavdêriyê bi ser wan de dike û bandor 
û desthilata xwe bi ser aboriya welatên din de, berfirehtir dike. 

Olîgareşiya darayî, ne tenê ji rêya han ve qazancek zaf bidest 
tîne, belku ji pîşesaziya leşkerî jî qazancek zaf bidestve tîne. Her 
wiha dezgehên dewletî, ragihandin û hînkirinê dixe bin desthilata 
xwe û bi ser siyaseta navxwe û derve a welat de zal dibe û pilanan 
ji bo wan dadirêje. 

Di rastî de ji ber serdestiya Olîgareşiya Darayî, azadiyên 
demokratîk ên burjûwayî jî tên tepeserkirin û modelek ji 
senteralîzma desthilahat dewletî di destê qata han de dicive ku bi 
Pilotokrasî "Plutocratie" tê nasîn. Lewra em dikarin wê weke 
dîktatoriya Olîgareşî a darayî bihesibînin ku bi ser gişt warên aborî, 
siyasî û civakî de zal e. 

ÇavKanî: 

Ferhengî Ramiyarî Nîga "Azad Weledbegî" 

Danêşnamêyê Siyasî (Politicial Dictionary) 

"Daryûş Aşorî" 

CIVAK Û JÎN 


Sedemên Jordeçûna Temenê Zewacê 



asta xwendinê, wekheviya jin û mêran, 
karkirin li derveyî mal û ... girîng in. 
Xwendin di asteke bilind de dikare di 
jordeçûna temenê zewacê de bandor hebe. 
Bi gotineke din destkevtên xwendinê dibe 
sedema beşdarî di hêza kar de û di encam 
de hezkirin bona pêkanîna jiyana hevbeş, 
kêm dibe. 

Pirraniya keç û kur seba vê çendê ku 
nikarin hevjîna/ê dilê xwe hilbijêrin, hez 
nakin jiyana hevbeş pêk bînin. Serbarê vê 
yekê, çawaniya fikirîn û bîrkirina malbatan 
jî di vê derheqê de xwedî rol e. Ji ber ku 
malbat hez dikin zarokên wan di çarçoveya 
bîrkirina wan de tev bigerin. 

Di encam de divêt em bibêjin ku 
temenê zewacê di her civakekê de di 
navbera jin û mêran de biferq e. 

Sedemên xwedî bandor di temenê 
zewacê de navhatî ne ji temenê balixbûnê, 
hevjîneke/î baş, yasayên civakî, çanda 
civakê, rewşa aborî, kar û asta xwendinê. 


Wergeran ji Farsî: Hozan 


J iyana hevbeş di civakê de weke 
yek ji pirsên girîng û çarenivîssaz di 
jiyana mirovan de tê hesibandin û 
di warên cur bi cur de ketiye/dikeve 

ber lêkolîn û dahûrandinê. Yek ji van 
waran, temenê zewacê ye ku dikare 
encamên nifûsî, civakî û pîskolojîkî tevî xwe 
hebe. Zewac di temenê jor de, hem 
encamên erênî hene û hem nerênî. 

Bo mînak jiyana hevbeş di temenê jor 
de dibe sedem ku ciwan tûşî zext û givaşên 
pîskolojîkî, xemgînî, tirs û... bibin û 
navbeynê dixe navbera emrê dayîk, bav û 
zarokan. 

Ji aliyekî din ve jordeçûna temenê 
zewacê dibe sedema zêdebûna 
sermayeyên civakî û ciwan dikarin bi 
dîtineke vekirîtir hevjîna/ê xwe hilbijêrin. 
Mirov dikare bibêje ku ev yeka di jiyana 
mirovan de xwedî bandoreke erênî ye. 

Lê pirr caran jordeçûna temenê zewacê 
dibe sebebê bêhêvîbûnê û li ser pîskolojiya 
mirovan bandora xirab heye. Heta şiyanên 
takekesî jî nikare pirsgirêkê han çareser 
bike. 

Her civakek derheq metod û şekla 
têliliyên cinsî(zayendî), xwedî yasayek e, 
yek ji wan qanûnan temenê zewacê ye. 
Her civakek temeneke taybat bona 
pêkanîna jiyana hevbeş ji bo jin û mêran bi 
baş dizanin. Di îranê de jî temenê qanûnî 
yê zewacê ji bo keçan 13 sal û ji xortan re 
15 sal e. Lê li gor serhejmariyên ku hatine 
encamdan, temenê pêkanîna jiyana hevbeş 
ji bo jin û mêran di îranê de di navbera 12- 
35 saliyê ji bo jinan û 15-40 saliyê ji bo 
mêran e. 

Temenê zewacê, temenek e ku takekei 
di wî temenî de pê davêje nava jiyan. 
hevbeş. Li gor lêkolînên ku hatine 
encamdan, sedemên diyarîkirina jiyana 
hevbeş li berê û niha guheriye. Lê berê 
temenê jinan di yekemîn zewacê de 
girêdayî bû bi evraz û nişîvên aborî di 
jiyanê de. 

Serhejmariyên heyî nîşan didin ku 
navinca temenê zewaca mêran li îranê tevî 
guhartineke berfireh berbirû nebûye û hêj 
li derdora temenê 25 saliyê di rewşeke 
serjêr û serjor de ye. Lê temenê zewaca 
jinan di navbera salên 1996-2002'an de, 
jorde çûye û jordeçûna han di du dehsalên 
borî de xurtbûneke zêdetir hebûye. Bi 
terzekê ku di sala 2002'an de pitir ji yek ji 
çar ya keçên 25-29 salî, hêj nezewicî bûn. 

Pirsên aborî yek ji sedemên jordeçûna 
temenê zewacê ye. Bêkarî û berfirehbûna 
pirsgirêka han di asta civakê de, tevî 
jordeçûna çavnihêriyên aborî yên 
malbatan, beşeke zaf ji hêz û şiyana 
ciwanan kêm dike. Kêmbûna hêz û şiyana 
han yekemîn mînak e derheq jordeçûna 


o 

/ 

' e 

a temenê ze 


zewace. 

Hejmareke zaf ji keç û kur li ser vê 
bingehê hevjîna/ê xwe hildibijêrin. 

Li gor serhejmariyên fermî û ne fermî, 
asta bêkariyê di welatê me de bi qasekê ye 
ku ji navinca cîhanî gellek jordetir e û yek ji 
kirîzên civakê tê hesibandin. 

Her çiqas pirsgirêka bêkariyê hemû çîn 
û qatên civakê bi xwe ve digire, lê bêkarî di 
nava xwendekarên asta karnasî û karnasiya 
bilind de weke yek ji pirsgirêkên bixeter a 
civaka me tê zanîn. 

Bêkariya mêran û kêmbûna asta 
heqdestê wan, yek ji pirsgirêkan tê 
hesibandin ku dibe sebeb xortên ciwan 
hevjîna xwe bona zewacê û pêkanîna 
malbatê hilbijêrin. 

Ciwanên îro rojê bi sedema pêşkevtina 
teknolojiyayê û nûjenbûna civakê, di 
hilbijartina hevjîna/ê xwe de hinek forni û 
pîvanên cîhana nûjen li ber çav digirin. îro 
rojê ji bo jinan pîvanên weke rola civakî, 

CIVAK Û JÎN 


Li Seranserî Cîhanê, Jin Tevî Ferq Û 
Cudahiyan Berbirû Ne 

L i gor raporekê ku li ser 
daxwaza Rêxistina 

Neteweyên Yekbûyî ve 

hatiye belavkirin, jin di pirraniya 
welatên cîhanê de, tevî 
newekhewiyê berbirû ne. 

Di rapora han de hatiye 
destnîşankirin, eva di halekê de ye 
ku 185 welatên dhanê heya sala 
2005'an, soz dabûn yasayên ku 
ferq û cudahiyê dixin nava jin û 





mêran de, betal bikin. 

Rapora han zêde dike ku %70 ji xizanên cîhanê jin in û jin tenê xwediyê %1 
ji erdên belgedar di cîhanê de ne. 

Ev rapore ku ji bo Luîz Arbor, Komîsara Mafê Mirovan a Saziya Neteweyên 
Yekbûyî hatibû amadekirin, dibêje ku hêj tecawuz di çarçoveya jiyana hevbeş di 
53 welatên cîhanê de weke sûç nahê hesibandin. 

Xatûna Forîde Banda ku rapora han amade kiriye, di konferanseke 
çapemeniyê de li Jenevê got: "Hin yasayên din ku li dijî jinan ferq û cudahiyan 
pêk tînin weke qanûnên pêwendîdar bi jihev veqetiyanê, îmtiyaz û hevkariyên 
piştî zarokbûna jinan û mafê xanenişîniyê ne. 

Ev, rapora pêşniyarê dide ku mekanîzmek nû derheq xebat li dijî ferq û 
cudahiyan pêk were, çunku yasayên heyî yên mafê mirovan a Rêxistina 
Neteweyên Yekbûyî û Konvansyonên navneteweyî li berçav nahê girtin. 


Bo Carek Din Mamsotayê Olî Eyûb Gencî Hate Girtin 


avenda Nûçeyan ya PDK Iranê 
da zanîn ku demjimêr 2'ê şeva înê, 
11.04.2008'an, hêzên rejîmê êrîş 


kirin ser mala Mamostê Olî Eyûb Gencî û 
ew girtin. 

Her wiha kesekî din bi navê 
Zarih, tevî mamosta Eyûb 
binçavkirin. 

Eyûb Gencî, heyamekê berî nina ji 

aliyê hêzên rejîma îranê ve hatibû revandin û piştî îşkenceyekî zaf navhatî serbest 
hatibû berdan. 

Mamosta Gencî, di axavtineke xwe a roja înê de, bi tundî gazinde ji siyasetên 

Dijwariyên Jiyanê Nahêlin Ku 13 Milyon Ciwan Bizewicin 


Rêxistina Neteweyî a Ciwanan ku saziyeke 
dewletî di îranê de ye, li ser rewşa zewaca ciwanan 
raporek weşand û da zanîn ku 13 milyon ciwan(keç 
û xort) di temenê pêkanîna jiyana hevbeş de ne, lê 
dijwarî û nebûna rewşa hewce a jiyanê ji bo ciwanan 
ê bûne sedem ku ciwan pirseke girîng bi navê 
zewacê paşde bixin. 

Berpirsiyarekî vê rêxistinê, Seyîd Mehdî Sedrî 
eşkere kir ku ji vê hejmarê tenê nêzîk 2 milyon kes 
di sala borî de heta niha karîne jiyana hevbeş pêk 
bînin, lewra 8 sal hewce ye ku rewş ji bo 11 milyon 
ciwanên mayî pêk bîne. Lê ji ber ku nifûsa îranê 


ciwan e, hejmara nifûsa ku diçe nav temenê ciwanî û zewacê de du qat zêdetirî şêniyekê 
ye ku di salê de dizewicin. 


Du Kes Li Bajarê Selmasê 
Hatin Kuştin Û 
Birîndarkirin 

0 Roja 11.04.2008'an, hêzên rejîma 
Komara Îslamî a îranê li herêma 
Xanesûz a nêzîk gundê Kozereş li 
derdora bajarê Selmasê(devera 
sersînor a di navbera îran û Turkiyê 
de) kasibkaran didin ber êrîşa 
guleyan. Bi vê sedemê kasibkarekî 
temen 16 salî bi navê Mîlad 
Pirnejad, jiyana xwe ji dest da û 
kasibkarekî din bi navê Şêrzad 
Muradpûr, bi xurtî birîndar bû. 

Kesên han akinciyên gundê 
Kozereşê ne. 


Li îranê Hêzên Besîc, 
Sê Keçên Belûç Kuştin 

► Heyamekê berî niha sê keçûn 
Belûç li hember nexweşxaneya Elî 
Ibnê Ebîtalib a bajarê Zahidanê tên 
revandin û piştî mehekê, di çend 
rojên borî de, meytên wan di nava 
yek ji şeqamên bajarê Zahidanê de 
hatin peydakirin. 

Ev sê keçane, ji eşîra Rîgî û keçên 
kesekî bi navê Husên bûn. Li gor 
lêkolînên ku hatine encamdan, kesên 
nenaskirî ku ev sê keç revandibûn, 
hêzên Besîc yên Zabolê bûne. 

Tê gotin ku sê keçên Belûç bi 
awayekî hovane hatine îşkencekirin û 
piştre hatine kuştin. 

Keç Û Kur Li Pirtûkxaneya 

Giştî Û Navenda Çandî Ya 
Mehabadê Ji Hev Hatin 
Cudakirin 

0 Wezareta Çand û îrşada Îslamî 
di destpêka sala nû de, keç û 
xortên pirtûkxaneya giştî a Şêx 
Şelût û Navenda Çandî û Hunerî a 
Mehabadê ji hev cudakirin. 

Li gor vê biryara nû, xort tenê 
dikarin rojên şemî, yekşem û 
duşem seredana navenda çandî û 
hunerî û rojên sêşem, çarşem û 
pêncşem jî seredana pirtûkxaneya 
giştî bikin û berevajî jî keç jî di 
wan rojên ku xort nikarin 
seredana wan du cihan bikin, 
dikarin seredana navenda çandî û 
hunerî û pirtûkxaneya giştî bikin. 

ÇAND Û HUNER 


Qamişlo... Ber Bi Dîrokê Ve 


Kaniya Hetbestan 


Mihemed Mehmûd Beşar 
wergerandinl@hotmail.com 

iringiya Qamişlo ji ku ve tê? 

Di xebata gelên bindest de, 
bajarên mezin pirr girîng in û bi 
taybetî jî heger desthilatdar û 

karbidestên wî welatî, siyaseta cudakirina 
civakê ji siyasetê birêve bibin. 

Li Rojavayê Kurdistanê (Kurdistana 
binxetê) bajarên mezin tune ne. Rast e gelê 
kurd li wî parçeyê Kurdistanê li ser xaka xwe 
ya dîrokî dijî, û paşmayên gelek bajar û 
Şaristaniyetên pirr Kevin û dîrokî li rojavayê 
welêt peyda dibin, lê bajarên mezin tune ne, 
yan jî tune bûn. 

Desthilatdarên Ereb yên ku hebûna gel û 
neteweyên din ji bilî neteweya Ereb, berçav 
nagirin û siaseteka taybet li dijî gelê Kurd 
birêve dibin, bi mebesta ^ lawazkirin, 
belengazkirin û hejarkirina wî. Û dixwazin - 
hêdî hêdî - ber bi jinavbirin û qirkirina ziman, 
çand, dîrok û taybetmendiyên neteweyî yên 
gelê Kurd ve biçin. 

Partiya Beis ya ku ji sala 1963'an de û bi 
hêza tank û topan desthilatdariya Sûriyê 
xistiye destên xwe, sitemkariyê li her kesî dike 
(Kurd, Ereb, Ermen, Aşûrî, Çerkes ...hwd). 

Rast e Beis bi navê neteweya Ereb û di 
bin dirûşmên yekîtî û azadiya ereban kar dike 
û her bi vî navî jî bûye desthilatdar, lê di 
heman demê de jî mafê gelê Ereb jî zevt 
kiriye û hejmara herî mezin ji erebên Sûriyê bi 
agirê sitem û zordariya besiayn hatine 
şewitandin. 

Lê sitema ku li ser gelê Kurd heye duqat e 
yan jî du alî ye. Zordariya ku li ser Kurdên 
binxetê heye di van waran de bi aşkerayî 
derdikeve û xuya dibe: 

- Rewşa aborî: 

Kurdên rojava ku yek ji pêkhateyên 
serekî yên Sûrî ne, ew jî wek bêtirê erebên 
Sûriyê ji ber xirabiya rewşa aborî dinalînin. 

- Rewşa civakî: 

Dûrxistin û cudakirina civakê ji siyasetê, 
bingeha siyaseta partiya Beis e. 

Karbidestên Sûrî, hemû hêza xwe bikar 
tînin da ku bigihên vê mebestê, û bi rastî jî 
serkeftineka mezin bi dest anîne di warê 
dûrxistina civaka Ereb ji siyasetê ve. paşê jî, 
bi hemû hêza xwe ya serbazî, istixbaratî û 
aborî kefte nav civaka Ereb de û dest bi 
xerabiyeka pirr mezin kir. 

Di encam de jî - niha - di nav civaka Ereb 
de bêdengî û tirseka mezin heye ji siyasetê 
ve, ji ber vê yekê jî partiyên ereb yên dijberê 
partiya beis ya disthilatdar pirr lawaz in û çi 
carî nikarin bibin rêber ji nerazîbûna ereban 
re. 

Civaka bê siyaset pendeka bapîran di bîra 
me de tîne : (...wek pezê bê şivan e), civaka 
bê siyaset jî tev de wek pezê bê şivan e. 

Lê hewldan û bizavên karbidestên Sûriyê 
di warê dûrxistina civaka Kurdî ji siyasetê ve 
bê encam bûn. Civaka Kurdî li rojava civakeka 
zindî bû û her zindî jî maye. Roj bi roj 
çalakvan, siyasetmedar û rewşenbîr cihê xwe 
bêtir di nav vê civakê de digirin û rola wan 
bihêztir dibe. 


Hejmara xwendevanên kurd sal bi sal û bi 
awayekî balkêş bêtir dibe û hejmareka mezin 
ji wan xwendevanan berê xwe didin siyasetê 
û dest bi karê siyasî dikin. 

Partiya Beis ji aliyê xwe de, her berdewam 
e di bizav û hewldanên xwe de. Bi mebesta 
xerabkirina civaka Kurdî, ji ber vê yekê jî 
gellek nexweşiyên civakî serê xwe hildidin. Lê 
di encam de civaka Kurd bi zindîbûna xwe, ji 
her kesî re da xuyakirin ku ew bi gelekî ji 
karbidestên Sûriyê bihêztir e, û şikartê wê jî - 
bi tenê - vîn û viyana wê û her wisa hezkirina 
gelê Kurd ji azadiyê re ye. 

- Rewşa siyasî: 

Wek ku li jorê hate gotin, siyaseteka 
taybet li dijî gelê Kurd li Sûrî ji aliyê beis ve tê 
birêvebirin. Ev siyaset ne bi tenê ji aliyê 
hikûmetê ve tê birêvebirin, lê belê partiya beis 
û di dema desthilatdariya xwe de ya ku ta 
niha jî berdewam e, karîbû di mejiyê ereban 
de çend bêbextiyên dûr ji rastiyê biçîne di 
derbarê hebûna Kurdan de. 

Yek ji wan bêbextiyan hev e : "Kurd 
metirsiyeka pirr mezin in li ser yekîtiya xaka 
Sûrî". 

"Kurd mêvan in, piştî şikestina şoreşa Şêx 
Seîdê Pîran, ji ber zordariya Tirko reviyane û 
berê xwe dane Sûrî û ji wê çaxê de li Sûrî 
niştecih bûne". 

Di bin bandor û kargêriya van bêbextiyan 
de, desthilatdarên Sûriyê kîneka mezin di dilê 
ereban de li himber gelê Kurd de çandin û ji 
ber vê yekê jî gelê Ereb gellek caran 
piştevaniya siyaseta hikûmetê dike ya ku li 
himber gelê Kurd birêve dibe. 

Ji aliyekî din ve, kuştina gencên Kurd bi 
destên dewletê yên qirêj berdewam e, û her 
wisa jî guhartina navê gund û bajaran ji kurdî 
bo erebî, girtin û binçavkirina çalakvanan, 
bênasnamekirina beşekî mezin ji gelê Kurd, 
dûrxistina xwendevanan ji xwendinê û avêtina 
wan ji peymangeh û zanîngehan jî hîn 
berdewam e. 

Piştî vê şîrovekirinê, dîsan em li pirsa xwe 
vedgerin : 

- çima Qamişlo ber bi dîrokê ve diçe ? 
Kurdên Rojavayê Kurdistanê (Kurdistana 

Binxetê) bi bîr û baweriyeka mezin û bi 
zanebûn Qamişlo mezin kirin. 

1. ji ber ku pêdiviya rojava bi paytextekê heye. 

2. Kar û xebata siyasî û ya rewşenbîrî di 
bajarê mezin de xweştir û asantir e. 

îro çi li Rojavayê Kurdistanê çê dibe , ji 
Qamişlo dest pê dike. 

Çi tevgerek hebe, li Qamişlo serê xwe hil 
dide. 

Çi mûmeka bi ronahî hebe, li Qamişlo tê 
vêxistin. 

Qamişlo ne bajarê Qamişlo bi tenê ye: 
Dêrik, Amûdê, Dirbêsiyê, Serê kaniyê, 
Hesekê, Tiltemir, Tirbesibiyê, Çilaxa... ev 
bajar û bajarok tev de Qmişloka evînê pêk 
tînin. Li kêleka wê jî Efrîn û Kobanê hene ku 
her dem ronahiya xwe ji Qamişloyê distînin. Û 
Qamişlo jî bi NEWROZa xwe ya 2008 an 
wateya rast ya şoreşa NEWROZê vedgerîne û 
ji dîrokê re dibêje: "deriyên xwe li ser piştê 
veke, vaye ez hatim". 



Kesên ku hebûn, 

Ne tenê bi laşên xwe ji me veqi 
A i wan 
l bûn,reş 


le dû I 


a, 


gazi me 


sêwî man. 

me de veşartin, 


Siyên wan jî dan 
Weke werîsan dûvedirêj 
bûn, 

Dev ji me berdan û çûn. 

Wê hên bersivên gazinên me b 
Hên me yê ew, 

ji bo meremoziyên wana 
bibexşandana, 
û hên destên me li valahi 
digeriyan, 

Rêçên germiyên pêjnên wan nema 
dikin, 

Pêjnên me ji pêjnên wan 
Nepeniyên xwe di 
Awazên xwe yên nebihî 
Rûpoşên xwe yî cûr be 
binax kir 

Wanên ku di bin de dikeniyan di cihê 
Carînan jî digiriyan di ci 
Kesekî nizanî bu ka çi dii 
Hezkirinên xwe digotin 
xwestxapandinên 
Wan xwe ji hiş berdidan 
laşên wan di asaniyan de 
Ewên ku hebûn, 

Bi tiştên xwe yên hez an 
Qehr û gazincên xwe, 

Çêr û pêçariyên xwe, 

Giraniya nerîtên xwe, 

Xwêdana xwe ya ku mitê 
di 

kirin bar, 
dane pişta me 


çun... 

Kî hebû? 

Ewên ku hebûn, 

Tev çûn, 

Dilêşî û kovanên xwe, 
Carcarinan hêsirên xwe, 
Tevlî neheqiyên ku 

Bi po rên me ve 
Kirin gilokên xeman û 
Bi deriyê me ve 
Ew hestên f iroke, j 
Bûne xewn û x< 

Serê sibekê ji kefa 

Kesên ku hebûn 
Ewjixwe weke tune bûn .. 


lîstî, 

: cûr, 


ihê ken de. 
iramin û ç 
dema ku 


ser ri 
bûn bi 


jîîman 


P e 

şevên qel 



avdidan 


bûn, zirav 


girî de, 
dixwazin. 


wan. 
rûpoşan. 


e çuyi ve, 


Is de, 

Salih Heydo 
(Enistîtuya Gerok) 


Elî Şemdîn- Silêmaniyê 
11.4.2008 

D i 2006'an de, li bajarê 
Şilêmaniyê, li Herêma Kurdistana 
îraqê, çapa yekê ya berga yekem û 

duyem ji pirtûka "Dûrikên Kurdî" ji aliyê 
Enistîtuya Kelepora Kurdî ve bi rengekî 
ciwan û xweşik hatiye çapkirin, ku du 
berhemên giring û pirbiha ne di warê 
folklora kurdî de. Di naveroka her du 
bergan de helbestvan û folklornasê kurd yê 
binav û deng Salihê Heydo 348 stiranên 
kurdî ji nav civata Kurdên Sûriyê berhev 
kirine, ji yên: horizî, destarhêrî, bêrîvanî, 
bêlûte, giranî, dolabrêsî, paleyî, qirşvanî, 
dankut, berdestarî, govendî, berbûkî û 
wd... . 

Di van her du bergan de, hunermenda 
Japonî Komîka Okûmûrra ew sitran noteyên 


Her wiha Enistîtuya Kelepora Kurdî jî di 
vê derbarê de di pêşgotinê de dibêje : "Li 
ser erka enistîtuyê ji bo parastina kelepor û 
zargotina gelê me, vê carê bi hevkariya 
folklornas Salihê Heydo, va ye komek awaz 
û tekestên resen yên din hatin çap û 
belavkirin, bi hêviya ku hunermendên kurd 
û gelên din bikaribin ji genciya muzîka 
kurdî para xwe hilînin 

Di vê derbarê de pêwîstî gotinê ye ku 
Enistîtûya Kelepora Kurdî li Herêma 
Kurdistanê karê xwe bi rêvebiriya 
hunermendê kurd yê bi nav û deng 
mamoste Mezherê Xaliqî bi alîkariya 
komek ji lêkolînvan û folklornas û 
hunermend û nivîskarên hêja û jîr kar û 
xebata xwe bi dilgermî birêve dibe û du 
şaxên wê hene, yek li Silêmaniyê û ya din jî 
li Dihokê. Gellek pirtûk û karên kelepûrî 
derxistine û bûye bingehek sereke di 


ne ku pêk tên ji 500 
çîrok û 1500 stiran 
tevî lêkolîn û 
ravekirina wan ya 
dîrokî, 4000 gotinên 
pêşiyan, 300 metel, 
100 sitiranên 

zarokan, 7000 

wêneyên keç û jinên 


kurd ku ji tevahiya deverên kurdî li Sûriyê 
hatine berhevkirin û civandin û herwiha wî 
nêzîka 100 CD ji civatên folklorî li hemû 
deverên kurdî li Sûriyê bi cil û berg û saz û 
awaz û stiranên folklorî tomar kirine. 

Kesekî wek mamoste Biwar Nûredîn ev 
mirovê folklornas baştir pêşkêş nekiriye, 
dema ku dibêje: Salihê Heydo bi xwe 
enistîtuyeke gerok e", ji ber ko vî camêrî 
ne tenê ev pêmayên kurdî ji windabûnê 
dane hev û parastine, lê belê bi deng û 
awaz û dîroka wan mîna ferhengê ezber jî 
kirine. 

Niha jî çar bergên din jî di Enistîtûya 
Kelepûra Kurdî de li ber çapê ne û deriyê 




wan yê muzîkî 
bi rengekî 
akademîk 
nivîsîne li gor 
awazên folklorî 
yên ku 

folklornas Salihê 
Heydo bi dengê 
xwe jêre 

guhastine ji 
çavkaniyên 
resen yên millet. 

Bi rastî ev 
kar bi xwe 
karekî gellek 
girîng û binirx e, 
ku Enistîtûya 
Kelepora Kurdî 
pê radibe, bi 
alîkariya 
kesên 
mîna 
Heydo 

akademîk mîna 
hunermend 
Komîka 

Okûmûrra ku bi vî rengî kelepûra kurdî êdî 
zindî dibe ji windabûnê û tê parastin, 
Komîka Xan di pêşgotina van her du bergan 
de dibêje: "Ez hêvîdar im ku min xizmetek 
piçûk ji muzîka kurdî re kiribe, ku beriya 
niha bi awayekî akademîk û zanist kêm kar 
li ser hatiye kirin ..." û dibêje ku: "Demeke 
dûr û dirêj e muzîka kurdî di bin 
desteserkirin, qedexekirin û nemanê de bû, 
xweşbextane ku îro ro heta radeyekê azad 
e û dema wê yekê hatiye ku li cîhanê jî serî 
hilde û dirûv û şêwaza xwe derxe, lewma 
venivîsandin û komkirina muzîka folklorîk 
ne tenê bo arşîvkirinê pêdivî ye, jê bêtir bo 
geşkirin û pêşkêşkirina muzîka gelan gellekî 
giring e û mirov di karê wekî havên di 
berhemên nû de bi kar bîne ...". 


parastina folklor û kelepûra kurdî de ku îro 
ro ketiye ber windabûnê de, di vê qonaxa 
nû de mixabin kêm kes mane guhdanê li 
folklor dikin. 

Mamoste Salihê Heydo jî yek ji wan kesan 
e ku salên dirêj ji jiyana xwe di riya lêgerîn 
û lêkolîn û nivîsandin û berhevkirina 
folklora kurdî de derbas kiriye ku karekî 
mezin û xebateke hêja û giranbuha di vî 
warî de kiriye. Ji bilî pênc dîwan helbest ku 
hatine çapkirin, ew jî evin: "kêferat 1985, 
birîna kûr 1988, evîna welat 1997, 
serpêhatiya perîşan û meme şivan 
1985, serpêhatiya tomazê keldanî û 
axayê şîrvanî 1996" û çar dîwanên din jî 
ku ji çapê re amade ne. Wilo jî 54 pirtûkên 
li ser folklora kurdî ew jî ji bo çapê amade 


wê vekiriye li 
ber Salihê 
Heydo, ku 
Mamoste 
Mezherê Xaliqî 
dibêje: "Salihê 
Heydo 
yekemîn 
folklornasê 
kurd e ku 
gellekî zengîn 
e di warê 
kelepûra kurdî 
de", ji ber vê 
yekê jî zû 
şerefa 
endamtiya 
enistîtûyê 
danê û kirin 
endam. 

Salihê Heydo 
hatiye serdana 
Kurdistana 
Azad ji 

09.02.2008an 
ve, ku hatibû 

bi mebesta beşdarbûna di Festîvala hozan 
û helbestvanê mezin Cegerxwîn ku di dema 
10-12.02.2008'an de li Hewlêr di bin 
çavdêriya Hikûmeta Herêma Kurdistanê de 
hate lidarxistin ku bi haziriya Serokê 
Herêma Kurdistanê helbestek di Festîvalê 
de xwend. 

Salihê Heydo kurê Hecî Mihemd e, di sala 
1956'an de li bajarê Amûdê li parêzgeha 
Hesekê li Kurdistana Sûriyê ji dayik bûye û 
niha jî li bajarê Hesekê cîwar dibe û 
sernivîserê kovara GULISTAN e ku di sala 
1968'an de Partiya Demokrata Pêşverû ya 
Kurdî li Sûriyê derxistiye û Seydayê nemir 
Cegerxwîn rêvebir û sernivîskarê wê bû ta 
ku çû ser heqiya xwe. 

Wêjevanên Kurd Li Brukselê Dicivin 


J 


i çar parçeyan wêjevanên kurd li 
Brukselê di konferansekê de tên 
cem hev. Konferans ji aliyê 


Enstîtuya Kurdî ya Brukselê ve tê 
amadekirin. 

Wêjevanên kurd dê di 18-19'ê mehê li 
Brukselê di konferanseke bi navê "Li 
Brukselê Wêjeya Kurd" de bêne cem hev. Ji 
çar parçeyan wêjevanên wekî Şahinê 
Bekirê Soreklî, Hêvî Berwarî, Hasan Kaya, 
Ferhad Pîrbal, Konê Reş, îbrahim Salman, 
Helîm Yûsiv dê di konferansê de amade 
bin. Wêjevan roja 18'ê mehê pêşî dê bi 
Wezîrê Çandê yê Almanyayê Bert Anciaux 
re bên cem hev û dûre tevî wezîrê alman 
dê hevdîtineke bi Komîserê Çandê yê 
Ewropayê Jan Figel re hevdîtineke pêk 
bînen û nameyeke pêşkêşî wî bikin. 

Hema roja saet 10'an de dê çalakiya bi 
navê "Wêjeya kurd çi ye?" li ser wêjeya 
kurd nîqaşê bikin. Di vê beşê de di bin 
rêveberiya Erwin Jana de dêwêjevanên 


enstituya 

kurdî 

ya brukselê 


kurd Şahînê Bekirê Soreklî, 

Helîm Yûsiv, Konê Reş û 
Hêvî Berwarî li ser wêjeya 
kurd, çand û zimanê kurdî 
nîqaşeke pêk bînin, 

Îbrahîm Selman, Hasan 
Kaya û Ferhad Pîrbal jê dê 
berhemên xwe bidin nasîn 
û ji wan parçeyeke 
bixwînin, 

Di 19'ê mehê saet 
12'an de jî nivîskarên kurd 
dê li ser nameya ku dane 

Ewropayê, li ser pirsgirêka kurd û tiştên ji 
Ewropayê dixwazin axaftinê bikin. Di vê 
beşê de Îbrahîm Selman, Hasan Kaya, 
Ferhad Pîrbal dê li ser mijarê biaxivin û 
Şahînê Bekirê Soreklî, Konê Reş, Hêlim 
Yûsiv û Hêvî Berwarî jî dê berhemên xwe 
bidin nasîn û jê paragrafeke bixwînin. 

Her wiha di her du şevan de jî dê 
hunermendên kurd Hekîm û Dilovan muzîka 
xwe pêşkêşî mêvanan 


bikin.(çavkanî:Diyarname) 

Ji bo kesên bixwazin beşdarî 
çalakiyê bibin: 

Enstîtuya Kurdî ya Brukselê 
Bonneelsstraat, 16 -1210 Brussel 
Tel. 00 32 02 230 89 30, Fax 00 32 
02 231 00 97 
kib y net.b' 
www.kurdishinstitute.be 




^ Dîrokzanê Kurd Çemşîd Bender, 
midehek zaf bû ji ber tumura di 
mejîyê xwe de dihat tedawîkirin. 

Mixabin dîrokzan Çemşîd Bender 
ji ber nesaxiya giran a xwe roja 
08.04.2008'an li taxa Karşiyakayaya 
bajarê Izmîrê li mala xwe de jiyana 
xwe ji dest da. 

Çemşîd Bender di sala 1927'an 
de li Konyayê hat dinê û navê wî yê 
esil Mehdî Halici bû. Di sala 1950-î 
de fakulteya hiqûqê ya Stenbolê 
temam kir. Bender di sala 1958'an 
de jî çû li Norwejê bicîh bû. Piştre di 
sala 1988'an de dîsa vegeriya 
Izmîrê. 

Bender li ser dîrok, xwarin û 
kultura kurdan û Elewîyan pirtûk 
nivîsî û herî dawî jî pirtûkek bi navê 
" Şopa kesayetên ji dema 
Selçûkiyan heta dema me" nivîsî bû. 


Berlîn Dîsa Dibe Mekeya Filmên Kurdî 

P iştî serketinên di salên buhurî 
de, Festîvala Filmên Kurdî îsal jî 

li Berlînê li dar dikeve. 24.05.2008 ta 
01.06.2008 dê li komek ji sînemayên 
Berlînê hejmareke mezin ji filmên kurdî 
û yên li ser Kurd û Kurdistanê bêne 
nîşandan. Ji Kurdistanê û derveyî wê 
dê filmçêker, derhêner û lîstikvanên 
filman beşdarî vê festîvalê bibin. 

Derhênerên mîna Behmen Qubadî 
(Halfmoon), Hiner Salîm (Dol), Hîşam 
Zaman (Vinterland) û Yuksel Yavuz 
(Close-up Kurdistan) dê li Berlînê 
filmên xwe pêşkêş bikin. 


L i gor agahiyên ku 
Weşanxaneya Avestayê dan 
Agirî, vê Weşanxaneyê pirtûkên 

helbestan ên du helbestvanên kurd 
weşand, ji Başûr pirtûka Selwa Gulî, ji 
kurdên Qafqasyayê jî pirtûka Şikoyê 
Hesen weşand. 

Pirtûka "Gotinên Pêşiyên 
Kurda" Ya Diya Ciwan Derket 

Herwiha Weşanxaneya Xanî li 
Dihokê Pirtûka "Gotinên Pêşiyên 
Kurda" ya nivîskar û helbestvana Kurd 
a Rojavayê Kurdistanê, Diya Ciwan 
weşand. 

Pirtûk bi zimanê Kurdî û bi herdu 
alfebayên bi tîpên erebî û latînî hatiye 
çap û belavkirin. 





















Rojnameya panzdehrojî ya siyasî, çandî û giştî 

Partiya Demokrat ya Kurdistana îranê diweşîne 

AflSS ‘il 


http://www.kurdistanmedia.com/kurmanci/index.php 

Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

agiri2003@hotmail.com 

agiri2003@googlemail.com 

Di Dewleta Nû A îspanyayê De, Pirraniya 
Wezîran Jin In 

Piştî ku di hilbijartina meha 
borî a Parlemana îspanyayê de, 

Sosyalîst ser ketin, roja înê, 
ll'ê Nîsana 2008'an, bi dengê 
nûnerên Parlemanê Xuzê Loyîs 
Rodîrgz Zapatêrû wekî Serok 
Wezîrê nû ê vî welatî hate 
hilbijartin. Xuzê Loyî dewleta nû 
a xwe nasand û bo cara 
yekemîn hejmara wezîrên jin, 
bêtirî wezîrên mêr e. 

Karmê Çakon yek ji 
siyasetvanên mezin ê Partiya 
Sosyalîst a îspanyayê weke 
Wezîra Parastinê hate diyarîkirin 

ku eva bo cara yekemîn di dîroka vî welatî de ye ku jinek dibe 
Wezîra Parastinê. Di dewleta nû a îspanyayê de, 9 wezîrên jin û 
8 wezîrên mêr cih girtin ku Xuzê Zapatêrû vê yekê bi wekheviya 
zayendî dizane. Cihgirê Serok Wezîr jî jin e. Bo cara yekemîn 
wezaretek bi navê Wezareta Wekheviyê hatiye avakirin ku 
berpirsiyariya wê li stûyê jinek 31 salî bi navê Bîbyana ye ku 
wezîra herî ciwan a dîroka Ispanyayê ye. 


Li Kurdistana Başûr Jî Madeyên Hişber Tên 
Kişandin 

^ Malpera "PUKmedia"yê 
daxuyaniyeke çapemeniyê a 
Hêzên Asyiş (Ewlekarî) ên 
bajarê Silêmaniyê weşand û 
diyar kir ku Hêzên Asyişê 
girûpek girtine ku mijûlê 
belavkirina madeyên bêhişker di 

wî bajarî de bûne. Daxuyaniya han eşkere dike ku 11 kîlo 
madeyên sirker hatiye girtin. Hêzên Asyişa Herêma Kurdistanê di 
daxuyaniya xwe a çapemeniyê de da xuyakirin ku madeyên 

bêhişker di nava ciwanan de tê belavkirin. Hêjayî gotinê ye ku 

çend sal dibe Komara Îslamî a îranê Tiryak û madeyên din yên 
hişber dişîne bo nav axa Herêma Kurdistanê û heta niha çendîn 
kes û girûp ji ber vê yekê hatine girtin. 

Ji Ber Barîna Kêm, Rêwas Li Kurdistanê 
Hindik tn 

Rêwas, giyayeke kesk û tamxweş a 
demsala biharê ye ku li çiyayên 
Kurdistanê gellek şîn dibe û biharan li 
çiyayan pirr tê dîtin. Ji ber ku îsal berf . 
û baran hindik barî, Rêwas weke 
xwarineke xweş a biharê bi kêmî tê 

dîtin. Ev giyaye bi awayên xavî û patî tê xwarin û bikaranîn. 
Kêmbûna Rêwasên tirş û şirîn ên çiyayên Kurdistanê xelk nigeran 
kiriye û kom kom xelk bona jêvekirina Rêwasan diçin çiyayan. 

Li bajarên Kurdistanê jî Rêwas wekî salan nahên dîtin. 





Rêxistina Neteweyên Yekbûyî: 

“Di Sala 2007’an De, 6 Hezar Kes Bi Sedema 
Teqîna Mayînan Bûne Gorî” 

^ 4'ê Nîsana 

2008'an, sêyemîn 
salvegera diyarîkirina 
Roja Cîhanî a 
Hişyarkirin derheq 
Mayînan û Piştgirî ji 
kar û Çalakiyên 
Mayînên Dijî Kes e. Bi 
vê hencetê 

Neteweyên Yekbûyî 
raporek weşand û bal 

kişande ser vê yekê ku di sala 2007'an de, 6 hezar kes bi sedema 
teqîna mayînan bûne gorî. RNY di rapora xwe a îsal de balê 
dikişîne ser vê yekê jî ku serbarê vê çendê ku bizaveke mezin a 
alîgirên mafê mirovan û navend û rêxistinên aştîxwaz û mirovhez 
û herwiha saziyên nedewletî ji bo vê pirsgirêka navneteweyî di 
seranserê cîhanê de daye destpêkirin, lê hêj mayînên dijî kes û 
bikaranîna wan arîşe û pirsgirêkeke navneteweyî ye û destnîşan 
dike ku mayînên sererd û binerd di salê de dibin sedema kuştin û 
siqetbûna zêdetirî 20 hezar kesan û aliyê kêm yek ji pênce a van 
goriyane zarok û jin in. 

îran bi 16 milyon mayînan, duyemîn welatê cîhanê ye ku herî 
zêde mayînên çandî tê de hene. 4 parêzgehên Kurd ên 
Kurdistana Rojhilat (Azerbaycana Rojava, Kurdistan, Kirmaşan û 
îlam) tevî parêzgeha Xozistanê -piraniya akinciyên vê Ereb in- 
hejmara herî zêde a mayînên çandî ên dijî kes û madeyên 
neteqiyayî ên îranê li xwe girtine ku hemû rojê goriyan digire. 

Xelkê Gundê Qadirmerz Civata 
Xwebirêvebirina Serbixwe Ava Kirin 



Heyamekê berî niha xelkê gundê Qadirmerz ku ketiye 17 
kîlomteriya bajarê Dêgulanê û xwediyê dîrodkekî 400 salî ye, di 
gavekî bêmînak û îroyîn de, civata xwebirêvebirinê pêk anîn. 

Di gundê han de 86 malbat akincî ne û bi giştî 470 kes 
rûniştvanên wî gundî hene. 

Her wiha bi dehan malbatên vî gundî ber bi bajarê 
Dêgulanê, Sine û Qurwê koç kirine ku di nava wan de pitir ji 150 
kes karnas û karnasên bilind û doxtor tên dîtin. 

Xelkê gundê han bi hevkarî û hevbîrî tevî xwendekarên xwe 
bona pêşvebirina gundê xwe û perwerdekirina zarokên xwe, 
civata xwebirêvebirina serbixwe ava kirine. 

Hêjayî gotinê ye ku akinciyên vî gundî, çend rojan berî niha 
sêyemîn civîna xwe bi beşdariya 200 kes ji xelkê gund û 
xwendekaran lidar xist. 

Heya niha civata han pirtûkxaneyeke mezin û malpereke 
înternetî bi navê Qadirmerz ava kirine û 4 milyon tûmen 
hevkariya aborî ji bo xwendekaran kom kirine. 






















